Aji Saka sakala ngrumangsani kalepyane dene ora netepi janji mundhut pribadi pusaka sing direksa Dora lan Sembada. Minangka pangeling-eling, Aji Saka banjur ngripta aksara Jawa legena cacah rong puluh wiwit saka HA nganti NGA. HA NA CA RA KA tegese ana caraka (utusan), DA TA SA WA LA tegese padha suwala (padudon, pancakara), PA DHA JA YA NYA tegese padha dene digdayane, lan MA GA BA THA NGA tegese wasana padha dadi bathang.